**APSTIPRINĀTS**

Sabiedrības ar ierobežotu atbildību

„Līvānu siltums’’”

2024. gada 6. septembra

Iepirkumu komisijas sēdē

(protokols Nr. LS/2024/7-1)

**IEPIRKUMA**

**„Jauna teleskopiskā iekrāvēja iegāde”**

**NOLIKUMS**

**Līvānos**

**2024**

1. **Vispārīgā informācija**
	1. **Iepirkuma identifikācijas numurs** – LS/2024/7.

* 1. **Pasūtītājs** – Sabiedrība ar ierobežotu atbildību „Līvānu siltums”

 (turpmāk – SIA „Līvānu siltums”)

 reģistrācijas Nr. 40003482591

 juridiskā adrese Zaļā iela 39, Līvāni, Līvānu novads, LV-5316

 norēķinu konts Nr.LV32PARX0005643350001

 AS “Citadele banka”, bankas kods PARXLV22

* 1. **Iepirkuma priekšmets**: Jauna teleskopiskā iekrāvēja iegāde

 CPV kods: 16700000-2 (Traktori).

* 1. Iepirkuma procedūra tiek veikta saskaņā ar Iepirkumu uzraudzības biroja vadlīnijām „Iepirkumu vadlīnijas sabiedrisko pakalpojumu sniedzējiem” un ievērojot šī Nolikuma nosacījumus.
	2. **Kontaktpersonas**:
* jautājumos par tehniskās specifikācijas prasībām - SIA „Līvānu siltums” valdes priekšsēdētājs, tel. +371 29259306, e-pasts livanu\_siltums@livanusiltums.lv;
* jautājumos par iepirkuma nolikumu - SIA „Līvānu siltums” ekonomiste, tālr. + 371 65307245, e-pasts livanu\_siltums@livanusiltums.lv .
	1. **Piedāvājuma izvēles kritērijs** - saimnieciski visizdevīgākais piedāvājums, kuru nosaka, ņemot vērā tikai zemāko cenu, ar nosacījumu, ka tiks izpildītas visas Iepirkuma procedūras dokumentos noteiktās prasības.
	2. **Teleskopiskā iekrāvēja piegādes termiņš** -ne ilgāk kā 60 (sešdesmit) kalendāra dienu laikā no Līguma noslēgšanas.
	3. **Teleskopiskā iekrāvēja piegādes vieta** – Celtniecības iela 7A, Līvāni, Līvānu novads, LV-5316.
	4. Pasūtītājs nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem, publicējot tos tīmekļvietnē [www.livani.lv](http://www.livani.lv/).
	5. Pretendenta atbilstību kvalifikācijas prasībām, piedāvājumu atbilstības pārbaudi un izvēli veiks SIA „Līvānu siltums” Iepirkumu komisija (turpmāk - Komisija).

**2. Piedāvājuma noformēšana**

* 1. Piedāvājums ir jānoformē un jāiesniedz atbilstoši šī nolikuma 2.2. - 2.7. punktu nosacījumiem.
	2. Piedāvājumu paraksta persona ar pārstāvības tiesībām vai tās pilnvarota persona. Ja piedāvājumu parakstījusi pilnvarotā persona, piedāvājumam pievienojams pilnvaras oriģināls vai apliecināta kopija.
	3. Pretendenta piedāvājumā ietilpst:
		1. Ja Pretendents ir ārvalstu komersants, Pretendentam ir jāiesniedz attiecīgu reģistrācijas apliecību vai citu rakstveida informāciju, kas apliecina reģistrācijas faktu. Ja Pretendents ir Latvijas komersants, Pasūtītājs tā reģistrācijas faktu pārbauda Uzņēmumu reģistra datu bāzē, bet ja Pretendents ir saimnieciskās darbības veicējs - Valsts ieņēmumu dienesta saimnieciskās darbības veicēju datu bāzē;
		2. Pretendenta parakstītais pieteikums iepirkumam (1.pielikums);
		3. Pretendenta parakstīta tehniskā specifikācija iepirkumam (2.pielikums);
		4. Pretendenta parakstītais Tehniskais un finanšu piedāvājums iepirkumam (3.pielikums). Kopā ar Tehnisko un finanšu piedāvājumu Pretendents iesniedz teleskopiskā iekrāvēja ražotāja tehnisko dokumentāciju, no kuras Pasūtītājs var pārliecināties par Tehniskajā un finanšu piedāvājumā norādītajiem raksturlielumiem un var izvērtēt piedāvājuma atbilstību tehniskās specifikācijas prasībām. Papildus kopā ar Tehnisko un finanšu piedāvājumu Pretendentam jāiesniedz arī Garantijas noteikumus, kuros konkrēti jābūt norādītam, kas ir iekļauts garantijā un ko garantija nesedz;
		5. Apliecinājums, ka Pretendents gadījumos, ja garantijas termiņa laikā teleskopiskajam iekrāvējam vai papildus aprīkojumam tiks veikts nepieciešamais remonts vai servisa apkopes, kas ilgs vairāk kā 48 (četrdesmit astoņas) stundas, spēs nodrošināt SIA ,,Līvānu siltums” maiņas tehniku (apliecinājums sastādāms brīvā formā);
		6. Apliecinājums, ka Pretendents spēs nodrošināt teleskopiskā iekrāvēja garantijas apkopes iespēju SIA ,,Līvānu siltums” teritorijā. Gadījumā, ja Pretendenta nodrošināto teleskopiskā iekrāvēja garantijas apkopi plānots veikt pie Pretendenta sadarbības partnera, Pretendents iesniedz sadarbību apliecinošu dokumentu (Pretendentam ir jāievēro, ka attālumam no SIA ,,Līvānu siltums’’ teritorijas līdz Dīlera servisa centram jeb stacionāram nav jāpārsniedz 105 km);
		7. Teleskopiskā iekrāvēja ražotāja vai importētāja izsniegta izziņa vai līguma kopija ar teleskopiskā iekrāvēja ražotāju vai importētāju, ka Pretendentam ir tiesības pārdot ražotāja produkciju un uzņemties garantijas saistības, kā arī nodrošināt teleskopiskā iekrāvēja tehniskās apkopes un remontu garantijas laikā;
		8. Pretendenta rakstveida apliecinājums par apgrūtinājumu teleskopiskajam iekrāvējam neesamību (par to, ka pārdodamais teleskopiskais iekrāvējs nav ieķīlāts, aizturēts, atsavināts, apgrūtināts ar lietu tiesībām, kā arī par to, ka uz to nav attiecināmi citi ierobežojumi un apstākļi, kas varētu kļūt par šķērsli tā pārdošanai Pasūtītājam un turpmākai likumīgai teleskopiskā iekrāvēja lietošanai) (apliecinājums sastādāms brīvā formā);
		9. Ja Pretendents ir reģistrēts ārvalstī vai ārvalstī atrodas tā pastāvīgā dzīvesvieta - attiecīgās ārvalsts kompetentās institūcijas izziņas, kas apliecina, ka saskaņā ar attiecīgās ārvalsts normatīvajiem aktiem Pretendentam nav neizpildītu saistību nodokļu (tai skaitā valsts sociālās apdrošināšanas) jomā, kā arī par to, ka Pretendentam nav pasludināts maksātnespējas process, tas neatrodas likvidācijas stadijā un tā saimnieciskā darbība nav apturēta;
		10. Ja Pretendents plāno Līguma izpildei piesaistīt apakšuzņēmēju/s, tas savā piedāvājumā norāda visus tos apakšuzņēmējus, kuru sniedzamo pakalpojumu vērtība ir vismaz 10 000,00 EUR (5. pielikums);
		11. Ja Pretendents ir personu apvienība, tad starp tās dalībniekiem ir jābūt noslēgtai vienošanās par sadarbību, to jāparaksta visiem tās dalībnieki un tajā jābūt norādītai šādai informācijai: 1) personu apvienības personas ar pārstāvības tiesībām (vadošā dalībnieka) vārds, uzvārds, kas iepirkumā pārstāv un Līguma izpildes laikā pārstāvēs attiecīgo personu apvienību;

2) katra dalībnieka tiesības, atbildības sadalījums, kādus pakalpojumus katrs no tiem sniegs. Papildus ir jāiesniedz apliecinājums par to, ka, ja personu apvienībai tiks piešķirtas līguma slēgšanas tiesības, tā 15 (piecpadsmit) darba dienu laikā no Pasūtītāja nosūtītā uzaicinājuma parakstīt iepirkuma līgumu paziņošanas (saņemšanas) dienas pēc savas izvēles izveidos personālsabiedrību un reģistrēs to Latvijas Republikas Uzņēmumu reģistra Komercreģistrā vai noslēgs sabiedrības līgumu vienojoties par apvienības dalībnieku atbildības sadalījumu, paredzot solidāru atbildību par līguma izpildi.

* + 1. Pretendenta apliecinājums par neatkarīgi izstrādātu piedāvājumu (6.pielikums).
	1. Visiem dokumentiem jābūt latviešu valodā. Gadījumā, ja piedāvājumā iekļautais dokuments ir svešvalodā, tam jāpievieno tulkojums valsts valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”, pretējā gadījumā Komisijai ir tiesības uzskatīt, ka attiecīgais dokuments nav iesniegts.
	2. Piedāvājuma dokumentu lapām jābūt numurētām un jābūt pievienotam satura rādītājam. Ja piedāvājums tiks iesniegts personīgi vai tiks atsūtīts pa pastu, Piedāvājuma dokumentu lapām jābūt arī caurauklotām.
	3. Pretendents var iesniegt tikai 1 (vienu) piedāvājuma variantu. Pretendents, kas iesniegs piedāvājumu vairākos variantos, tiks izslēgts no dalības iepirkuma procedūrā.
	4. Visām piedāvājumā iekļautajām dokumentu kopijām jābūt apliecinātām Latvijas Republikas spēkā esošajos normatīvajos aktos noteiktajā kārtībā.
	5. Piedāvājuma cenā jāiekļauj visas izmaksas, kas saistītas ar iepirkuma priekšmetu, piedāvājuma sagatavošanu un iesniegšanu. Pretendentam nav tiesību pēc lēmuma par iepirkuma uzvarētāju pieņemšanas norādīt papildus izmaksas.
	6. Iepirkumu komisijai ir tiesības pieprasīt papildus informāciju, lai precizētu datus par iesniegtajiem Pretendentu dokumentiem un piedāvājumiem, kā arī pieprasīt Pretendentiem uzrādīt iesniegto dokumentu kopiju oriģinālus.
	7. Iesniegtie piedāvājumi ir Pasūtītāja īpašums un netiek atdoti atpakaļ Pretendentiem.

**3. Piedāvājumu iesniegšanas vieta un termiņš**

3.1. Piedāvājumu var iesniegt elektroniski, nosūtīt pa pastu vai iesniegt personīgi līdz 2024. gada 7. oktobrim plkst.10:00, sākot ar dienu, kad šī nolikuma 1.9. un 7.1. punktā minētajās tīmekļvietnēs publicēta informācija par šo iepirkumu.

3.2. Piedāvājuma iesniegšana:

3.2.1. iesniegšanai personīgi:

 SIA „Līvānu siltums”, Zaļā ielā 39, Līvānos sabiedrības ekonomistei darba dienās: pirmdienās, otrdienās, trešdienās un ceturtdienās no plkst. 8:00 līdz plkst. 17:00, pārtraukums – no plkst. 12:00 līdz plkst. 13:00, piektdienās no plkst. 8:00 līdz plkst. 16:00, pārtraukums – no plkst. 12:00 līdz plkst. 13:00;

3.2.2*.* pasta adrese:

 SIA „Līvānu siltums’’, Zaļā iela 39, Līvāni, Līvānu novads, LV-5316;

3.2.3. elektroniski:

SIA „Līvānu siltums” e-pasta adrese Pretendentu piedāvājumu iepirkumam iesniegšanai ir livanu\_siltums@livanusiltums.lv.

3.3. Piedāvājums pa pastu vai personīgi jāiesniedz slēgtā aploksnē ar norādi: Iepirkums „Jauna teleskopiskā iekrāvēja iegāde”, ID Nr. LS/2024/7, atvērt ne agrāk kā 2024. gada 1. oktobra plkst. 10:00. Uz aploksnes jānorāda Pretendenta nosaukums, adrese, e-pasta adrese, tālruņa numurs.

3.4. Piedāvājumi, kuri tiks iesniegti pēc 2024. gada 1. oktobra plkst.10:00, netiks atvērti un neatvērtā veidā tiks atdoti vai nosūtīti atpakaļ iesniedzējam.

3.5. Piedāvājumam jābūt spēkā ne mazāk kā 60(sešdesmit) kalendārās dienas no piedāvājuma iesniegšanas termiņa beigām.

1. **Tehniskais un finanšu piedāvājums**
	1. Tehniskais un finanšu piedāvājums ir jāsagatavo saskaņā ar šī Nolikuma 3. pielikumu „Pretendenta tehniskais un finanšu piedāvājums iepirkumam”.
	2. Visām cenām jābūt norādītām eiro (EUR) ar 2 (diviem) cipariem aiz komata bez pievienotās vērtības nodokļa.
	3. Tehniskais un finanšu piedāvājums jāparaksta šī nolikuma 2.2.punktā paredzētajā kārtībā.
2. **Piedāvājumu atvēršana, vērtēšana un lēmuma pieņemšana**
	1. Pretendentu iesniegtie piedāvājumi tiks atvērti 2024. gada 1. oktobrī plkst. 10:30 atklātajā Komisijas sēdē, kura notiks SIA „Līvānu siltums’’ administrācijas telpās Zaļā ielā 39, Līvānos, Līvānu novadā.
	2. Piedāvājumu novērtēšana un lēmuma par iepirkuma uzvarētāja noteikšanu pieņemšana notiek slēgtās Iepirkumu komisijas sēdēs.
	3. Attiecībā uz Pretendentu, kuram atbilstoši nolikumā noteiktajām prasībām un piedāvājuma izvēles kritērijiem būtu piešķiramas tiesības slēgt Līgumu, Pasūtītājs pirms lēmuma par Līguma slēgšanas tiesību piešķiršanu pieņemšanas šim Pretendentam, pārbaudot, vai uz Pretendentu neattiecas Sabiedrisko pakalpojumu sniedzēju iepirkumu likuma 48.panta otrās daļas 2. un 4. punktā paredzētie izslēgšanas nosacījumi, iegūstot informāciju no publiskām datubāzēm, kompetentām institūcijām, kā arī nepieciešamības gadījumā pieprasot Pretendentam iesniegt attiecīgas izziņas, pārliecinās par to, ka attiecīgais Pretendents atbilst Iepirkuma dalības nosacījumiem.
	4. Pasūtītājs var izslēgt Pretendentu no turpmākās dalības iepirkumā, ja netiek izpildītas iepirkuma nolikuma prasības.
	5. Par iepirkuma uzvarētāju tiks atzīts Pretendents, kas piedāvās zemāko cenu ar nosacījumu, ka tiks izpildītas iepirkuma nolikuma prasības.
	6. Gadījumā, ja pirms lēmuma par iepirkuma līguma slēgšanas tiesību piešķiršanu pieņemšanas tiks konstatēts, ka vismaz 2 (divu) piedāvājumu novērtējums ir vienāds, tad Pasūtītājs ir tiesīgs rīkot atklātu izlozi, uzaicinot tajā piedalīties līdzvērtīgus piedāvājumus iesniegušos Pretendentus. Noteikumi par izlozes norises kārtību tiks apstiprināti atsevišķi un pirms izlozes norises tiks nosūtīti attiecīgajiem Pretendentiem.
	7. Ja piedāvājumu Pasūtītājs uzskata par nepamatoti lētu, Pasūtītājs rakstveidā var pieprasīt no Pretendenta detalizētu paskaidrojumu par būtiskiem piedāvājuma nosacījumiem. Pretendentam ir pienākums sniegt skaidrojumu pieprasījumā norādītajā termiņā. Ja skaidrojums netiek iesniegts noteiktajā termiņā, Pasūtītājam ir tiesības Pretendentu izslēgt no turpmākās dalības iepirkumā.
	8. Ar iepirkuma uzvarētāju tiks slēgts Līgums atbilstoši šī Nolikuma prasībām un Pretendenta piedāvājumam.
	9. Pēc lēmuma par iepirkuma līguma slēgšanas tiesību piešķiršanu pieņemšanas Komisija 10 (desmit) darba dienu laikā vienlaikus (vienā dienā) informēs par pieņemto lēmumu visus Pretendentus rakstveidā, nododot paziņojumu Pretendentam pret parakstu vai nosūtot to pa pastu ar ierakstītu pasta sūtījumu, vai arī, parakstītu ar drošu elektronisku parakstu, nosūtot to elektroniski uz Pretendenta e-pasta adresi.
	10. Gadījumā, ja iepirkumam tiks iesniegts tikai 1 (viens) piedāvājums, kas pilnībā atbilst Iepirkuma nolikuma prasībām, Pretendents, kas iesniedzis šo piedāvājumu, var tikt atzīts par iepirkuma uzvarētāju.
	11. Komisijai ir tiesības pieprasīt, lai Pretendents rakstiski precizē vai izskaidro informāciju par savu piedāvājumu (tiktāl, lai netiktu mainīts piedāvājums un tajā ietvertā informācija pēc būtības).
	12. Līgums ar Iepirkuma uzvarētāju tiks noslēgts piedāvājuma derīguma termiņā, izmantojot Nolikuma 4. pielikumā esošo Līguma projektu.
	13. Ja par iepirkuma uzvarētāju atzītais Pretendents 1 (vienas) nedēļas laikā no dienas, kad viņam tiks nosūtīts Līgums parakstīšanai, bez attaisnojoša iemesla nenoslēgs ar Pasūtītāju Līgumu vai atsauks savu piedāvājumu, Pasūtītājs ir tiesīgs par uzvarētāju atzīt Nolikuma nosacījumiem atbilstošu cita Pretendenta piedāvājumu ar nākamo izdevīgāko cenu un slēgt ar viņu Līgumu vai pārtraukt Iepirkumu. Ja iepirkumā par Uzvarētāju atzītais vienīgais Pretendents bez attaisnojoša iemesla atsakās slēgt Līgumu ar Pasūtītāju vai atsauc savu piedāvājumu derīguma termiņa laikā, iepirkuma procedūra tiks izbeigta bez rezultātiem.
3. **Lēmums par iepirkuma izbeigšanu bez līguma noslēgšanas**
	1. Pasūtītājs var pieņemt lēmumu par iepirkuma izbeigšanu, neizvēloties nevienu no piedāvājumiem.
4. **Cita informācija**
	1. Pasūtītājs izsludina iepirkuma procedūru, ievietojot attiecīgu sludinājumu Līvānu novada pašvaldības mājas lapā www.livani.lv un publicē Iepirkumu uzraudzības biroja Publikāciju vadības sistēmā Paziņojumu par iepirkumu un Elektronisko iepirkumu sistēmā izveido publikāciju par iepirkumu.
	2. Saziņa (informācijas apmaiņa) starp Pasūtītāju vai Komisiju un Pretendentiem iepirkuma procedūras ietvaros notiek latviešu valodā rakstveidā, nododot korespondenci pret parakstu (ja iespējams), nosūtot korespondenci pa pastu ar pasta sūtījumu vai elektroniski, parakstot to ar drošu elektronisko parakstu. Mutiski sniegtā informācija iepirkuma procedūras ietvaros tās dalībniekiem nav saistoša. Saziņas dokumentu ar atbildi uz Pretendenta jautājumiem Pasūtītājs vienlaikus ar papildu informācijas nosūtīšanu Pretendentam, kas uzdevis jautājumu, ievieto Līvānu novada pašvaldības mājas lapā www.livani.lv, norādot arī uzdoto jautājumu, un tas uzskatāms par saņemtu publicēšanas brīdī.
	3. Papildus informāciju ieinteresētais Pretendents var pieprasīt ne vēlāk kā 8 (astoņas) darba dienas pirms piedāvājumu iesniegšanas termiņa beigām. Ja ieinteresētais Pretendents ir laikus pieprasījis papildu informāciju, Pasūtītājs to sniedz 5 (piecu) darba dienu laikā, bet ne vēlāk kā 5 (piecas) dienas pirms piedāvājumu iesniegšanas termiņa beigām.
	4. Ja Pasūtītājs veic grozījumus iepirkuma dokumentos, tas ievieto informāciju par grozījumiem un dokumentus, kuros veikti grozījumi, Līvānu novada pašvaldības mājaslapā www.livani.lv. Dokumentus, kuros veikti grozījumi, Pasūtītājs ievieto minētajās mājaslapās ne vēlāk kā dienu pēc tam, kad augstāk minētos resursos publicēts paziņojums par grozījumiem Iepirkuma procedūras dokumentos. Bez tam Pasūtītājs publicē Iepirkumu uzraudzības biroja Publikāciju vadības sistēmā Paziņojumu par veiktajiem grozījumiem iepirkumā un, ja iepirkuma dokumentos veikti grozījumi, Elektronisko iepirkumu sistēmā publikācijā par iepirkumu ievieto iepirkuma dokumentus ar grozījumiem.
	5. Pretendents saziņas dokumentu nosūta uz Pasūtītāja e-pasta adresi livanu\_ailtums@livanusiltums.lv vai Pasūtītāja pasta adresi (SIA „Līvānu siltums”, Zaļā ielā 39, Līvāni, Līvānu novads, LV-5316). Saziņas dokumentā obligāti jābūt norādītam Iepirkuma nosaukumam un identifikācijas numuram.
	6. Pretendentiem ir pastāvīgi jāseko līdzi aktuālajai informācijaiattiecībā uz šo Iepirkumu Līvānu novada pašvaldības mājaslapā www.livani.lv. Iepirkumu komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta savlaicīga, brīva un tieša elektroniskā pieeja.
	7. Gadījumā, ja Latvijas Republikā spēkā esošajos normatīvajos aktos tiks veikti vai stājas spēkā grozījumi, tiks piemēroti normatīvo aktu nosacījumi atbilstoši veiktajiem grozījumiem, negrozot Iepirkuma nolikumu.

Iepirkuma

„Jauna teleskopiskā iekrāvēja iegāde”

(identifikācijas Nr.: LS/2024/7)

nolikuma

**1.pielikums**

**PIETEIKUMS DALĪBAI IEPIRKUMĀ**

**„Jauna teleskopiskā iekrāvēja iegāde”**

1. Pretendents:
	1. Pretendenta nosaukums.
	2. Rekvizīti (reģistrācijas numurs, adrese, norēķinu rekvizīti, tālruņa Nr., e-pasts).
2. Kontaktpersona

|  |  |
| --- | --- |
| Vārds, uzvārds  |  |
| Tālrunis |  |
| Adrese |  |
| e-pasts  |  |

1. Ar šī piedāvājuma iesniegšanu \_\_\_\_\_\_\_\_\_\_\_\_\_\_\_\_\_\_\_\_\_\_\_:

 Pretendenta nosaukums

* 1. piesakās piedalīties iepirkumā „Jauna teleskopiskā iekrāvēja iegāde”;
	2. apliecina to, ka Piedāvājuma iesniegšanas dienā uz Pretendentu neattiecas Sabiedrisko pakalpojumu sniedzēju iepirkumu likuma (turpmāk - SPSIL) 48.panta otrās daļas 2. un 4.punktā paredzētie izslēgšanas nosacījumi;
	3. apliecina to, ka visas piedāvājumā sniegtās ziņas ir patiesas, visa dokumentācija, kas iesniegta kopā ar šo piedāvājumu, ir patiesa un var tikt pārbaudīta attiecīgās institūcijās, bankās un pie uzņēmuma klientiem;
	4. apliecina to, ka Piedāvājuma iesniegšanas dienā Pretendentam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	5. apņemas ievērot iepirkuma procedūras nosacījumus;
	6. apliecina to, ka piedāvātajam teleskopiskajam iekrāvējam nodrošinās garantiju \_\_\_ (\_\_\_\_\_\_\_\_\_) gadi vai \_\_\_\_\_\_\_ (\_\_\_\_\_\_\_\_\_\_\_\_\_) motora stundas, atkarībā no tā, kurš no apstākļiem iestāsies pirmais;
	7. apliecina to, ka ir iepazinies ar iepirkuma nolikumu un ka piedāvātā cena ir galīga un netiks grozīta Līguma izpildes laikā;
	8. apliecina to, ka nav tādu apstākļu, kas liegtu Pretendentam piedalīties iepirkuma procedūrā un izpildīt iepirkuma dokumentācijā norādītās prasības;
	9. apliecina to, ka piekrīt slēgt Līgumu iepirkuma nolikuma 4. pielikumā noteiktajā redakcijā un apņemas to izpildīt Līguma projektā norādītajā termiņā.
1. Ja piedāvājums tiks pieņemts, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apņemas Līguma izpildi

 (Pretendenta nosaukums)

uzsākt ar Līguma noslēgšanas brīdi un veikt līdz tā izpildes nosacījumos noteiktam termiņam.

**\* Vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\* Paraksta pretendenta persona ar pārstāvības tiesībām vai pretendenta pilnvarotā persona

Iepirkuma

„Jauna teleskopiskā iekrāvēja iegāde”

(identifikācijas Nr.: LS/2024/7)

nolikuma

**2.pielikums**

**TEHNISKĀ SPECIFIKĀCIJA IEPIRKUMAM**

**„JAUNA TELESKOPISKĀ IEKRĀVĒJA IEGĀDE”**

|  |  |
| --- | --- |
| **1.** | **Tehniskā uzdevuma priekšmets** |
|  | Piegādāt SIA „Līvānu siltums” katlu mājai Celtniecības ielā 7A, Līvānos, vienu jauno teleskopisko iekrāvēju. |
| **2.** | **Atbilstības parametri** |
| 2.1. | Veids – jauns, nelietots (ne vairāk par 50 motorstundām) |
| 2.2. | Ražošanas gads ne vecāks par 2024. |
| 2.3. | Transporta līdzekļa veids – teleskopiskais iekrāvējs |
| **3.** | **Tehniskie parametri** |
| 3.1. | **Kabīne**  |
| 3.1.1. | Slēgta, apsildāma, aprīkota ar gaisa kondicionieri, priekšējā un aizmugures stikla tīrītājiem un apskalotājiem |
| 3.1.2. | Pneimatiskais sēdeklis |
| 3.1.3 | Aprīkota ar aizsardzības režģi virs vadītāja vietas |
| **3.2.** | **Dzinējs:**  |
| 3.2.1. | Dzinēja jauda – vismaz 125 zs |
| 3.2.2. | Degviela – dīzeļdegviela |
| 3.2.3. | Reversais ventilators |
| **3.3.** | **Transmisija:** |
| 3.3.1. | Maksimālais braukšanas ātrums – ne mazāks par 40 km/h |
| 3.3.2. | Riteņu piedziņa – 44 |
| 3.3.3. | Riepu izmērs – ne mazāks par 460/70/R24 |
| 3.3.4. | Riepu tips – ar paaugstinātu berzes izturību, darbam uz asfalta (industriāls) |
| 3.3.5. | Transmisijas veids – Powershift tipa. |
| **3.4.** | **Hidraulikas sistēma** |
| 3.4.1. | Hidrauliskā sūkņa ražība – vismaz 150 l/min |
| 3.4.2. | Hidrosistēmas spiediens – vismaz 230 bar |
| 3.4.3. | Hidraulikas sūknim jānodrošina trīs darbības reizē. |
| **3.5.** | **Iekrāvējs** |
| 3.5.1. | Vieglo materiālu kauss – ne mazāks par 3,0 m3 |
| 3.5.2. | Darba aprīkojums – maināmais kausa nazis, palešu dakšas |
| 3.5.3. | Kravas pacelšanas augstums – vismaz 6,9m |
| 3.5.4. | Celtspēja – vismaz 4 tonnas |
| **3.6.**  | **Aprīkojums** |
| 3.6.1. | GPS izsekošanas sistēma |
| 3.6.2. | Degvielas līmeņa un citu parametru attālināta pārraudzība |
| 3.6.3. | Strēles amortizācija |
| 3.6.4. | Bākugunis |
| 3.6.5. | Ātrās agregātu nomaiņas cilindrs uz sakabes |
| 3.6.6. |  LED gaismas, viens pāris vērstas uz priekšu, viens pāris- uz aizmuguri un viens pāris uz strēles |
| 3.6.7. | Bākugunis |
| 3.6.8. | Atpakaļgaitas skaņas signāls |
| 3.6.9. | Ugunsdzēšamais aparāts |
| 3.6.10. | Iekrāvēja rokasgrāmata Latviešu valodā |
|  |  |
| **4.** | **Pārējie nosacījumi** |
| 4.1. | Teleskopiskā iekrāvēja reģistrācija Valsts tehniskās uzraudzības aģentūrā uz Pasūtītāja vārda |
| 4.2. | Cenā iekļauti piegādes izdevumi uz Līvāniem, Celtniecības ielā 7A. |
| 4.3. | Garantija – vismaz 4 gadi vai 3000 motora stundas, atkarībā no tā, kurš no apstākļiem iestājas pirmais |
| 4.4. | Jānodrošina līdzvērtīgs iekrāvējs, ja garantijas remonts pārsniedz 48 stundas |
| 4.4. | Garantijas apkopes iespēja SIA „Līvānu siltums” teritorijā |
| 4.5.  | Servisa apkopes periodiskums – saskaņā ar ražotāja ekspluatācijas nosacījumiem |
| 4.6. | Dīlera servisa centra attālums nav lielāks par 105 km no Līvānu siltums teritorijas |
| 4.7. | Cenā jāiekļauj tehnikas reģistrācijas un piegādes izmaksas uz Pasūtītāja adresi: Celtniecības iela 7A, Līvāni, Līvānu nov. |
| 4.8. | Piegādes termiņš – ne ilgāk kā 60 dienas pēc līguma noslēgšanas. |
|  |  |
|  |  |
|  |  |

**\* Vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\*Paraksta pretendenta persona ar pārstāvības tiesībām vai pretendenta pilnvarotā persona

Iepirkuma

„Jauna teleskopiskā iekrāvēja iegāde”

(identifikācijas Nr.: LS/2024/7)

nolikuma

**3.pielikums**

**Pretendenta TEHNISKAIS un finanŠu piedāvājums**

**iepirkumam**

**„Jauna teleskopiskā iekrāvēja iegāde”**

|  |  |  |  |
| --- | --- | --- | --- |
| **Nr. p. k.** | **Tehniskie rādītāji** | **Prasības** | **Pretendenta piedāvājums** |
| **1.** | **Transporta līdzekļa veids** | Teleskopiskais iekrāvējs |  |
| **2.** | **Marka, modelis** | - |  |
| **3.** | **Ražošanas gads** | Ne vecāks par 2024.gadu |  |
| **4.** | **Veids** | Jauns, nelietots |  |
| **5.** | **Tehniskie parametri** |  |  |
| **5.1.** | **Kabīne** |  |  |
| 5.1.1. | Kabīne | Slēgta, apsildāma, aprīkota ar gaisa kondicionieri, priekšējā un aizmugures stikla tīrītājiem un apskalotājiem |  |
| 5.1.2. | Sēdeklis | Pneimatiskais sēdeklis |  |
| **5.2.** | **Dzinējs** |  |  |
| 5.2.1. | Dzinēja jauda | Vismaz 120 zs |  |
| 5.2.2. | Degviela | Dīzeļdegviela |  |
| 5.2.3. | Reversais ventilators | Jābūt |  |
| **5.3.** | **Transmisija** |  |  |
| 5.3.1. | Maksimālais braukšanas ātrums | Ne mazāks par 30 km/h |  |
| 5.3.2. | Riteņu piedziņa | 44 |  |
| 5.3.3. | Riepu izmērs | Ne mazāks par 460/70/R24 |  |
| 5.3.4. | Riepu tips | Ar paaugstinātu berzes izturību, darbam uz asfalta |  |
| 5.3.5. | Transmisijas veids | Powershift tipa |  |
| **5.4.** | **Hidraulikas sistēma** |  |  |
| 5.4.1. | Hidrauliskā sūkņa ražība  | Vismaz 140 l/min |  |
| 5.4.2. | Hidrosistēmas spiediens | Vismaz 230 bar |  |
| 5.4.5. | Hidraulikas sūknis | Hidraulikas sūknim jānodrošina trīs darbības reizē |  |
| **5.5.** | **Iekrāvējs** |  |  |
| 5.5.1. | Vieglo materiālu kauss | Ne mazāks par 3,5 m3 |  |
| 5.5.2. | Darba aprīkojums | Maināmais kausa nazis, palešu dakšas |  |
| 5.5.3. | Kravas pacelšanas augstums | Vismaz 6,5 m |  |
| 5.5.4. | Celtspēja | Vismaz 4 tonnas |  |
| **5.6.** | **Aprīkojums** |  |  |
| 5.6.1. | Strēles amortizācija | Jābūt  |  |
| 5.6.2. | Ātrās agregātu nomaiņas cilindrs uz sakabes | Jābūt |  |
| 5.6.3. | LED gaismas, kuras vērstas uz priekšu un uz aizmuguri | Jābūt vismaz divām |  |
| 5.6.4. | Bākuguns | Jābūt |  |
| 5.6.5. | Iekrāvēja rokasgrāmata latviešu valodā | Jābūt |  |
| 5.6.6. | Servisa apkopes periodiskums | Saskaņā ar ražotāja ekspluatācijas nosacījumiem  |  |
| **6.** | **Cena\*** | - | **\_\_\_\_\_\_,\_\_\_ EUR bez PVN** |
|  |  |  |  |
|  |  |  |  |
|  |  |  |  |

\* Cenā jābūt iekļautiem visiem izdevumiem, nodokļiem (izņemot pievienotās vērtības nodokli), nodevām, teleskopiskā iekrāvēja piegādes izdevumiem līdz tehniskajā specifikācijā norādītajai piegādes vietai, pirmspārdošanas sagatavošanas izdevumiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apliecina, ka šis Tehniskais un finanšu

 Pretendenta nosaukums

piedāvājums ir galīgs un netiks mainīts.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apstiprina, ka piedāvājums ir spēkā

 Pretendenta nosaukums

**60** (sešdesmit) kalendārās dienas no datuma, kas ir noteikts kā iepirkuma procedūras piedāvājumu iesniegšanas pēdējais termiņš.

 Garantijas termiņš piedāvātajam teleskopiskajam iekrāvējam ir \_\_\_\_ (\_\_\_\_\_\_\_\_\_) gadi vai \_\_\_\_ (\_\_\_\_\_\_\_\_\_\_\_) motora stundas (atkarībā no tā, kurš no apstākļiem iestājas pirmais) no Preču pavadzīmes rēķina abpusējas parakstīšanas brīža (Pretendenta piedāvātais garantijas laiks nedrīkst būt mazāks par 3 (trim) gadiem vai 4 000 (četri tūkstoši) motora stundām (Pretendents var piedāvāt lielāku garantijas laiku)).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir saprotams, ka Pasūtītājam nav

 Pretendenta nosaukums

pienākums pieņemt saimnieciski visizdevīgāko piedāvājumu vai vispār kādu no iepirkumā iesniegtajiem piedāvājumiem.

**\*\* Vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\*\* Paraksta pretendenta paraksta tiesīgā persona vai pretendenta pilnvarotā persona

Iepirkuma

„Jauna teleskopiskā iekrāvēja iegāde”

(identifikācijas Nr.: LS/2024/7)

nolikuma

**4.pielikums**

**Līgums Nr. \_\_\_\_\_\_\_\_\_\_\_\_\_\_**

(projekts)

 **Līvānos 2024. gada \_\_\_. \_\_\_\_\_\_\_\_\_\_\_\_**

**Sabiedrība ar ierobežotu atbildību „Līvānu siltums”**, reģistrācijas Nr. 40003482591, juridiskā adrese Zaļā iela 39, Līvāni, Līvānu novads, (turpmāk tekstā **- Pircējs**), tās valdes priekšsēdētāja \_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas uz Statūtu pamata, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_„\_\_\_\_\_\_\_\_\_\_\_\_\_\_\_\_”**, reģistrācijas Nr. \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas uz \_\_\_\_\_\_\_\_\_\_\_ pamata, turpmāk **- Pārdevējs**, no otras puses, abas kopā un katra atsevišķi tekstā **Puses** vai **Puse**, saskaņā ar iepirkuma „Jauna teleskopiskā iekrāvēja iegāde”, identifikācijas Nr. LS/2024/7, rezultātiem, paužot brīvu gribu, bez spaidiem, viltus un maldiem noslēdza šo Līgumu (turpmāk -Līgums) par sekojošo:

**1.**  **Līguma priekšmets.**

1.1.  Pārdevējs ar šo Līgumu apņemas pārdot un piegādāt Pircējam jaunu teleskopisko iekrāvēju \_\_\_\_\_\_\_\_\_ (turpmāk – **Prece**) saskaņā ar Tehnisko specifikāciju (1.pielikums) un Tehnisko un finanšu piedāvājumu (2.pielikums), kas ir šī Līguma neatņemamas sastāvdaļas, bet Pircējs apņemas iegādāties un apmaksāt Preci saskaņā ar šī Līguma noteikumiem.

1.2. Pārdevējs apņemas piegādāt Preci pārdošanai Celtniecības ielā 7A, Līvānos, Līvānu novadā 60 (sešdesmit) dienu laikā no Līguma abpusējas parakstīšanas dienas. Pārdevējam vismaz 3 (trīs) darba dienas iepriekš jābrīdina Pircēju par konkrētu Preces piegādes laiku.

**2. Cena un norēķinu kārtība.**

2.1. Preces cena tiek noteikta eiro(EUR) un kopējā Līguma summa par Preci un tās piegādi ir **\_\_\_\_\_\_,\_\_\_\_ EUR** (\_\_\_\_\_\_\_\_\_\_\_\_\_\_ eiro \_\_\_\_\_\_\_ centi) bez PVN saskaņā ar Tehnisko un finanšu piedāvājumu (2.pielikums) (PVN piemērojams saskaņā ar normatīvajiem aktiem).

2.2. Ar teleskopiskā iekrāvēja reģistrāciju Valsts tehniskās uzraudzības aģentūrā uz Pircēja vārda saistīto izdevumu apmaksu veic Pārdevējs.

2.3. Pircējs veic apmaksu par saņemto Preci 20 (divdesmit) darba dienu laikā no Preces saņemšanas, pieņemšanas nodošanas akta un Preču pavadzīmes rēķina parakstīšanas dienas, naudas līdzekļus pārskaitot uz Pārdevēja šajā Līgumā norādīto bankas kontu.

2.4. Pircējam nodotā Prece līdz pilnīgai tās apmaksai ir Pārdevēja īpašums.

2.5. Prece ir Pircēja īpašums no brīža, kad Pircējs ir veicis par to apmaksu pilnā apmērā.

2.6. Ja Pircējs nav šī Līguma vai tā pielikumos noteiktajos termiņos veicis maksājumus par Preci, Pārdevējs ir tiesīgs noteikt citu apmaksas kārtību vai vienpusējā kārtā izbeigt šo Līgumu un uz tā pamata noslēgtos Līguma pielikumus.

**3.** **Līgumslēdzēju Pušu atbildība.**

3.1. Puses ir materiāli atbildīgas gadījumā, ja netiek pildīti vai tiek nepienācīgi pildīti šī Līguma nosacījumi, kā rezultātā vienai no Pusēm otras Puses vainas dēļ ir radušies zaudējumi.

3.2. Par Līguma saistību nepildīšanu vai nepienācīgu pildīšanu Puses ir atbildīgas saskaņā ar Līgumu, Civillikumu un citiem Latvijas Republikas spēkā esošajiem normatīvajiem aktiem.

3.3. Pārdevējs ir atbildīgs par Preces atbilstību kvalitātes prasībām, kuras noteiktas Tehniskajā specifikācijā (1.pielikums) un Tehniskajā un finanšu piedāvājumā (2.pielikums).

1. 3.4. Ja Preces piegāde Pārdevēja vainas dēļ aizkavējas, Pircējs ir tiesīgs pieprasīt Pārdevējam līgumsodu 0,1 (nulle komats viens) % apmērā no Pārdevēja atlīdzības par nepiegādāto Preci (bez PVN) par katru nokavēto dienu, bet ne vairāk kā 10 (desmit) % no Līguma summas (bez PVN).
2. 3.5. Par termiņā neveiktajiem maksājumiem Pārdevējs ir tiesīgs pieprasīt Pircējam līgumsodu 0,1 (nulle komats viens) % apmērā no laikā neveikto maksājumu summas (bez PVN) par katru nokavēto dienu, bet ne vairāk kā 10 (desmit) % no Līguma summas (bez PVN).

3.6. Līgumsoda samaksa neatbrīvo Puses no uzņemto saistību izpildes.

**4.** **Nepārvarama vara.**

* 1. Pušu atbildība sakarā ar Līguma saistību pilnīgu vai daļēju neizpildi neiestājas, ja Līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, kā arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem un kas nav saistīts ar tās kvalifikāciju, vainu vai nolaidību). Šī panta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi.
	2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus un to iestāšanās laiku ne vēlāk kā 3 (trīs) kalendāra dienu laikā no to iestāšanās dienas, kā arī jāpieliek visas pūles, lai mazinātu nepārvaramas varas apstākļu kaitīgās sekas.
	3. Gadījumā, ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo un rakstiski vienojas par savu turpmāko rīcību sakarā ar Līguma izpildi un izpildes termiņiem. Ja nepārvaramas varas apstākļi ilgst vairāk kā 1 (vienu) mēnesi, Pusēm ir tiesības vienpusēji izbeigt šī Līguma darbību, negaidot nepārvaramas varas apstākļu izbeigšanos.

**5. Preces pieņemšana nodošana.**

5.1. Preces nodošana Pircējam notiek, piedaloties Pircēja pārstāvim un Pārdevēja pārstāvim, ar nodošanas pieņemšanas aktu un Preču pavadzīmi rēķinu, ko paraksta līgumslēdzēju Pušu pilnvarotie pārstāvji un kas ir neatņemamas darījuma sastāvdaļas.

5.2. Pirms Preces nodošanas Pircējam, Pārdevējam ir jāveic piegādājamā teleskopiskā iekrāvēja reģistrāciju Valsts tehniskās uzraudzības aģentūrā uz Pircēja vārda.

5.3. Pēc šī Līguma 5.2. punktā minētā nosacījuma izpildes, Pārdevējs šī Līguma 1.2.punktā noteiktajā termiņā piegādā un nodot Pircējam Preci kopā ar papildus aprīkojumu, reģistrācijas apliecību un tehnisko dokumentāciju.

5.4. Prece uzskatāma par saņemtu, kad Pircēja rakstiski pilnvarotā persona parakstījusi Preču pavadzīmi rēķinu un saņēmusi Preci.

5.5. Preces atbilstību Preču pavadzīmē rēķinā norādītajam Pircēja pārstāvis apstiprina ar savu parakstu un paraksta atšifrējumu salasāmā (drukātā) rokrakstā. Parakstot Preču pavadzīmi rēķinu, Pircēja pārstāvis apliecina, ka viņam nav pretenziju par piegādātās Preces atbilstību.

5.6. Gadījumā, ja Preces piegādi veic Pārdevējs un ja Preces pieņemšanas nodošanas brīdī tiek konstatēta Preces neatbilstība kvalitātei vai ir saņemts pavadzīmei neatbilstošs Preces sortiments, Pircējam nekavējoties jāsastāda Preces saņemšanas akts, kuru paraksta Pircēja pārstāvis un Pārdevēja pārstāvis. Pircējam 3 (trīs) dienu laikā jāinformē Pārdevējs par Pircēja pretenzijām, iesniedzot 1 (vienu) akta kopiju Pārdevējam. Pēc akta saņemšanas Puses vienojas par abām Pusēm pieņemamu risinājumu konstatēto neatbilstību novēršanai (Preces līdzvērtīgu apmaiņu, utt.) un neatbilstību novēršanas termiņiem.

5.7. Gadījumā, ja tiek atklāti Preces defekti, kuri ir radušies ražotāja vainas dēļ, Pircējam nekavējoties ir jāinformē Pārdevējs par konstatētajiem defektiem un jāpieaicina Pārdevēja pārstāvis akta sastādīšanai. Pēc akta sastādīšanas Puses vienojas par abām Pusēm pieņemamu risinājumu (Preces apmaiņu, Preces vērtības atmaksu, ja nav iespējama Preces apmaiņa) un termiņiem.

5.8. Pārdevējs neatbild par tādiem Preces trūkumiem, par kuriem Pārdevējs pasūtījuma izdarīšanas brīdī informēja Pircēju.

**6. Papildus noteikumi.**

6.1. Preces kvalitātei jāatbilst prasībām un nosacījumiem, kas norādīti Preces ražotāja sertifikātā.

6.2. Pārdevējs garantē, ka piegādātā Prece būs bez defektiem, ciktāl tas skar izgatavošanai pielietojamos materiālus un ražošanas tehnoloģiju. Precei tiek noteikts garantijas termiņš \_\_\_ (\_\_\_\_\_\_\_\_\_\_\_) gadi vai \_\_\_\_\_ (\_\_\_\_\_\_\_\_\_\_\_\_) motora stundas, atkarībā no tā, kurš no apstākļiem iestāsies pirmais, no pieņemšanas nodošanas akta un Preču pavadzīmes rēķina abpusējas parakstīšanas dienas, kas paredz, ka:

 6.2.1. ja garantijas termiņa laikā teleskopiskajam iekrāvējam vai papildus aprīkojumam tiks konstatēti bojājumi vai citi defekti, tad Pārdevējs 5 (piecu) darba dienu laikā no rakstiskas pretenzijas nosūtīšanas brīža apņemas par saviem līdzekļiem novērst konstatētos trūkumus;

6.3. Gadījumā, ja tiek mainīts Pušu juridiskais statuss (reorganizējoties, apvienojoties vai jebkādā citā veidā), adrese, bankas rekvizīti, šīs izmaiņas ir jāpaziņo otrai līgumslēdzējai Pusei 5 (piecu) darba dienu laikā.

6.4. Pircējs rakstiski brīdina Pārdevēju par izmaiņām Preču saņemšanai pilnvaroto personu sarakstā. Gadījumā, kad Pircējs nav brīdinājis Pārdevēju par izmaiņām Preču saņemšanai pilnvaroto personu sarakstā, Pircējs uzņemas materiālu atbildību par pilnvarotajai personai izsniegto Preci līdz Preces saņemšanas pilnvarojuma atsaukšanas paziņošanai.

6.5. Pārdevējs neatbild par Pircēja jebkāda veida saistībām pret trešo personu.

6.6. Prece, kuru Pircējs nav atpircis no Pārdevēja, nevar kalpot kā garants kredītiestādēm iespējamā kredīta vai cita veida vērtību saņemšanai.

**7. Līguma spēkā stāšanās, tā grozīšana un strīdu izskatīšanas kārtība.**

7.1. Šis Līgums stājas spēkā ar dienu, kad to parakstījušas abas līgumslēdzējas Puses, un ir spēkā līdz Pušu pilnīgai saistību izpildei. Līguma darbības termiņš iekļauj sevī garantijas termiņu piegādātajai Precei.

7.3. Līgumattiecības par pabeigtām atzīstamas pēc tam, kad līgumslēdzējas Puses izpildījušas savas saistības un starp tām pilnībā nokārtoti rēķini.

7.4. Puses var vienpusēji izbeigt šo Līgumu, rakstiski brīdinot otru Pusi par to 7 (septiņas) dienas iepriekš, gadījumos, kuri paredzēti šajā Līgumā un Latvijas Republikas spēkā esošajos normatīvajos aktos.

7.5. Pircējs var vienpusēji izbeigt šo Līgumu, rakstiski brīdinot par to Pārdevēju 7 (septiņas) dienas iepriekš.

7.6. Pircējam ir tiesības vienpusēji atkāpties no Līguma izpildes Starptautisko un Latvijas Republikas nacionālo sankciju likumā minētajos gadījumos.

7.7.  Jebkurš strīds, nesaskaņas vai prasība, kas izriet no šī Līguma vai kas skar to vai tā pārkāpšanu, izbeigšanu vai spēkā neesamību, tiks izšķirts savstarpējo pārrunu ceļā, bet gadījumos, kad vienošanos panākt neizdodas - Latvijas Republikas tiesā.

**8. Citi nosacījumi.**

* 1. Par Līguma izpildi atbildīgā persona no Pircēja puses ir \_\_\_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_.\_\_\_\_.
	2. Par Līguma izpildi atbildīgā persona no Pārdevēja puses ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_@\_\_\_\_\_\_\_\_\_\_\_\_.\_\_\_\_.
	3. Visi paziņojumi, lūgumi, prasības un cita korespondence šī Līguma ietvaros ir uzskatāmi par nodotiem otrai Pusei, ja tie noformēti rakstveidā un nodoti otrai Pusei pret parakstu, nosūtīti ar ierakstītu pasta sūtījumu uz Līgumā norādītajām adresēm vai nosūtīti uz Līgumā norādītajiem e-pastiem, ja nosūtāmie dokumenti parakstīti ar drošu elektronisko parakstu.
	4. Puses vienojas neizpaust trešajām personām darījuma laikā iegūtu konfidenciālu informāciju bez otras Puses rakstiskas piekrišanas, izņemot gadījumus, kad kādai no Pusēm šādu informāciju ir jāpublisko saskaņā ar Latvijas Republikas spēkā esošajiem normatīvajiem aktiem.
	5. Puses nav tiesīgas šajā Līgumā noteiktās saistības nodot izpildei trešajām personām bez otras Puses rakstiskas piekrišanas.
	6. Līgums ir saistošs līgumslēdzēju Pušu saistību pārņēmējiem.
	7. Parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par šī Līguma noteikumiem. Jebkuri šī Līguma grozījumi un papildinājumi ir jānoformē rakstveidā, tie ir jāparaksta līgumslēdzējām Pusēm, jāpievieno šim Līgumam, un tie ir uzskatāmi par šī Līguma neatņemamu sastāvdaļu.
	8. Ar Līguma parakstīšanas brīdi Pušu pārstāvji apliecina, ka viņiem ir tiesības uzņemties Līgumā noteiktās saistības, kā arī vienojas pildīt visus Līguma nosacījumus.
	9. Līguma slēdzējpušu reorganizācija, kā arī to vadītāju maiņa nevar būt par pamatu Līguma pārtraukšanai vai izbeigšanai.
	10. Jautājumi, kas nav atrunāti šajā Līgumā, risināmi saskaņā ar Latvijas Republikas spēkā esošajiem normatīvajiem aktiem.
	11. Visi šī Līguma pielikumi ir tā neatņemamas sastāvdaļas.
	12. Šis Līgums sastādīts uz \_\_\_ (\_\_\_\_\_\_\_\_\_) lapām latviešu valodā 2 (divos) eksemplāros ar vienādu juridisko spēku, pa 1 (vienam) eksemplāram katrai Pusei/ Šis Līgums sastādīts uz \_\_\_\_ (\_\_\_\_\_\_) lapām, parakstīts ar drošu elektronisko parakstu un glabājas pie Pircēja un pie Pārdevēja.

**10. Pušu rekvizīti, paraksti**

|  |  |
| --- | --- |
| **PIRCĒJS:****Sabiedrības ar ierobežotu atbildību** **„Līvānu siltums”**Vienotais reģistrācijas Nr. 410003482591Zaļā iela 39, Līvāni, Līvānu novads,LV-5316, LatvijaNorēķinu konts: AS Citadele bankabankas kods PARXLV22 Konta Nr. LV32PARX0005643350001 Tālr. 653 07245e-pasts livanu\_siltums@livanusiltums.lv\_\_\_\_\_\_\_\_\_\_\_\_\_\_\_\_ /V.Uzvārds/ (paraksts) | **PĀRDEVĒJS:**\_\_\_\_\_\_\_\_\_\_\_\_\_\_\_\_\_ /V.Uzvārds/  (paraksts) |

Iepirkuma

„Jauna teleskopiskā iekrāvēja iegāde”

(identifikācijas Nr.: LS/2024/7)

nolikuma

**5. pielikums**

**APAKŠUZŅĒMĒJU SARAKSTS**

**(ja tiks piesaistīti)**

|  |  |  |
| --- | --- | --- |
| **Nr.p.k.** | **Apakšuzņēmējs (nosaukums, reģistrācijas numurs, adrese, pārstāvēttiesīga persona un saziņas līdzekļi) \*** | **Sniedzamo pakalpojumu vērtība** **(10 000,00 EUR vai lielāka)** |
| **Pakalpojuma nosaukums**  | **Apjoms****(EUR bez PVN)** | **Apakšuzņēmējam izpildei nododamā iepirkuma līguma daļa (%)** |
| 1. |  |  |  |  |
| 2. |  |  |  |  |
| 3. |  |  |  |  |
| n+1 |  |  |  |  |
| Kopā: |  |  |

\* Apakšuzņēmējam jāatbilst visām Pretendentam izvirzītajām prasībām saskaņā ar Iepirkuma nolikumu

**Pielikumā:** katra apakšuzņēmēja apliecinājums (oriģināls) par tā gatavību veikt tam izpildei nododamo līguma daļu kopā uz \_\_\_\_\_\_ lp.

2024. gada \_\_\_. \_\_\_\_\_\_\_\_\_\_\_\_\_

\*\* **Vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\*\* Paraksta pretendenta persona ar pārstāvības tiesībām vai pretendenta pilnvarotā persona

Iepirkuma

„Jauna teleskopiskā iekrāvēja iegāde”

(identifikācijas Nr.: LS/2024/7)

nolikuma

**6. pielikums**

**Apliecinājums par neatkarīgi izstrādātu piedāvājumu**

Ar šo, sniedzot izsmeļošu un patiesu informāciju, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pretendenta nosaukums, reģ. Nr.

(turpmāk – Pretendents) attiecībā uz iepirkuma procedūru „Jauna teleskopiskā iekrāvēja iegāde”, ID Nr. LS/2024/7, apliecina, ka

**1.** Pretendents ir iepazinies un piekrīt šī apliecinājuma saturam.

**2.** Pretendents apzinās, ka var tikt izslēgts no dalības iepirkuma procedūrā, ja atklāsies, ka šis apliecinājums jebkādā veidā nav izsmeļošs un patiess.

**3.** Pretendents ir pilnvarojiskatru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

**4.** Pretendents informē, ka (pēc vajadzības, atzīmējiet vienu no turpmāk minētajiem):

|  |  |
| --- | --- |
| ☐ | 4.1. ir iesniedzis piedāvājumu neatkarīgi no konkurentiem[[1]](#footnote-1) un bez konsultācijām, līgumiem vai vienošanām, vai cita veida saziņas ar konkurentiem; |
| ☐ | 4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu. |

**5.** Pretendentam, izņemot gadījumu, kad Pretendents šādu saziņu ir paziņojis saskaņā ar šī apliecinājuma 4.2.apakšpunktu, ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu);

5.4. tādu piedāvājuma iesniegšanu, kas neatbilst iepirkuma prasībām;

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

**6.** Pretendentsnav apzināti tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā ar šī apliecinājuma 4.2. apakšpunktu.

**7.** Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10 (desmit) % apmēram no pārkāpēja pēdējā finanšu gada neto apgrozījuma, un Sabiedrisko pakalpojumu sniedzēju iepirkumu likums[[2]](#footnote-2) paredz uz 12 (divpadsmit) mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi Pretendentu, kurš iecietības programmas[[3]](#footnote-3) ietvaros ir sadarbojies ar to, no naudas soda vai naudas sodu samazinājusi.

\_\_\_\_\_\_\_\_\_\_\_\_\_\_

 (datums)

Uzņēmuma adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālruņa (faksa) numuri: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (uzņēmuma vadītāja vai pilnvarotās personas amats, vārds un uzvārds)

\_\_\_\_\_\_\_\_\_\_\_\_\_\_\_\_\_\_\_

 (paraksts) z.v.

**(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu)**

Apliecinājuma par neatkarīgi izstrādātu piedāvājumu

pielikums

**Informācija par Pretendenta saziņu ar konkurentiem saistībā ar konkrēto iepirkumu**

|  |  |  |  |
| --- | --- | --- | --- |
| **Nr.** | **Uzņēmums – konkurents, ar kuru ir bijusi saziņa** | **Saziņas veids, mērķis, raksturs un saturs** | **Piezīmes** |
|  | [Komersanta nosaukums, reģ. Nr.] |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (datums) (paraksts)

Glabāšanas termiņš: 10 gadi.

1. Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:

1) iesniedz piedāvājumu šim iepirkumam;

2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam. [↑](#footnote-ref-1)
2. Sabiedrisko pakalpojumu sniedzēju iepirkumu likuma 48.panta otrās daļas 5.punkts. [↑](#footnote-ref-2)
3. Programma, kuras ietvaros uzņēmumam, kas ir vai bija iesaistīts kartelī, Ministru kabineta 29.03.2016. noteikumos Nr.179 „Kārtība, kādā nosaka naudas sodu par konkurences tiesību un negodīgas tirdzniecības prakses aizlieguma pārkāpumiem un piespiedu naudu par Konkurences padomes noteiktā tiesiskā pienākuma nepildīšanu” noteiktajā kārtībā piešķir pilnīgu atbrīvojumu no naudas soda par to, ka tas pirmais brīvprātīgi iesniedz pierādījumus par šo pārkāpumu Konkurences padomei, vai naudas soda samazinājumu par sadarbību ar Konkurences padomi pārkāpuma atklāšanā, ja pilnīgs atbrīvojums no naudas soda nav pieejams. [↑](#footnote-ref-3)